Tekstskabelon – Afgørelse  
(Adresseloven, version 1.0)

## Tekstskabelonen kan tilrettes alt efter hvilken type område eller ejendom, der skal suppleres adresser i

[Fornavn] [Efternavn]

[Institution/forening/organisation/virksomhed]

[Vej] [Nr.]

[Postnr.] [By]

**Dato:** [dato]

**Sagsnr.:** [sagsnr.]

**Afgørelse om adresseændring**

[kommunens navn] Kommune udsendte den [dato] høringsbrev med forslag til ændring af adresse, med frist for at komme med bemærkninger inden den [dato].

Der er indkommet [skriv hvilke bemærkninger, der er indkommet til forslaget].

**Begrundelse og afgørelse:**

[Skriv her hvorfor afgørelsen har fået det pågældende indhold. Begrundelsen skal være individuel, dvs. rettet mod den eller de pågældende parter med inddragelse til eventuelt indkomne bemærkninger. Henvis til de retsregler, som er brugt ved afgørelsen, dvs. den eller de §§ i Adresseloven og/eller adressebekendtgørelsen, der har ligget til grund for kommunens afgørelse. Gengiv gerne indholdet af bestemmelserne så de berørte parter kan få et konkret indblik i hvad der har ført kommunen frem til sin afgørelse. Såfremt, der er foretaget et kommunalt skøn i afgørelsen, skal kommunen tillige angive de hovedhensyn, der har været bestemmende for den endelige afgørelse].

På baggrund af ovenstående ændres adressen [hidtidige adresse] til [fremtidig adresse] med virkning fra [dato]

Adressen fremgår af vedlagte kort over området.

Ved adresseændring sørger [kommunes navn] Kommune for at orientere [steder som kommunen orienterer].

Ejeren af ejendommen har pligt at opsætte husnummerskilte, som angiver de af kommunen fastsatte husnumre på en sådan måde, at disse er synlige fra det adgangsgivende vejareal, jf. § 9, stk. 1 i adresseloven, lov nr. 136 af 1. februar 2017.

**Klagevejledning**

Klage over afgørelsen kan for så vidt angår retlige spørgsmål rettes til Styrelsen for Dataforsyning og Effektivisering, Rentemestervej 8, 2400 København NV, e-post: adresser@sdfe.dk inden 4 uger fra modtagelsen af denne afgørelse.

Styrelsen for Dataforsyning og Effektivisering kan alene tage stilling til de retlige spørgsmål. Det betyder, at styrelsen vurderer, om kommunens afgørelse er i overensstemmelse med de regler, der findes i adresseloven og adressebekendtgørelsen.

Styrelsen for Dataforsyning og Effektivisering vil undersøge, om kommunen har overholdt Forvaltningsloven og de almindelige forvaltningsretlige regler. Kommunen skal blandt andet have:

* foretaget partshøring, hvor dette er nødvendigt
* givet korrekt klagevejledning
* begrundet afgørelsen over for borgeren.

Indgår der i kommunens afgørelse et skøn, hvor kommunen ud fra en afvejning af forskellige hensyn har valgt en bestemt løsning, kan Styrelsen for Dataforsyning og Effektivisering ikke tage stilling til skønnet.

Hvis Styrelsen for Dataforsyning og Effektivisering finder, at kommunen har handlet i strid med forvaltningsloven på et eller flere områder, kan styrelsen ophæve afgørelsen og hjemvise sagen til kommunen til fornyet behandling. Når kommunen har truffet en ny afgørelse i sagen, kan denne påklages til Styrelsen for Dataforsyning og Effektivisering.

Med venlig hilsen

[Fornavn] [Efternavn]